
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ 


Αρ. Φύλλου 1092 


1 Σεπτεμβρίου 2000 


ΠΕ ΡΙΕΧΟΜΕ ΝΑ 

ΑΠΟΦΑΣΕΙΣ 

Δωρεάν διελεύσεις σκαφών από τον Ισθμό της Κόριν¬ 


θου. 1 

Επέκταση πληρωμής αποδοχών μέσω Τραπεζών στους 
Υπαλλήλους των Δημοσίων Υπηρεσιών και Ν.ΠΔΔ. 

που εποπτεύονται από το Υπουργείο Πολιτισμού. 2 

Αύξηση Μετοχικού Κεφαλαίου της Ελληνικής Βιομηχα¬ 
νίας Όπλων. 3 


Εξαίρεση των έργων που εκτελεί το ειδικό Ν. Π. I .Δ, για την 
Αξιοποίηση και Διαχείριση της Περιουσίας της Ακαδη¬ 
μίας Αθηνών, για την αξιοποίηση του επί της οδού Ηπί- 
τη 3 ακινήτου της Ακαδημίας Αθηνών από τις διατάξεις 
του άρθρου 2 παρ. 1 του Ν. 1418/84 όπως αυτό τρο¬ 
ποποιήθηκε με την παρ. 7 του άρθρου 96 του Ν. 
1892/90 και αντικαταστάθηκε από το άρθρ. 1, παρ. 2 


του Ν.2229/94». 4 

Απαγόρευση κυνηγίου στη νήσο Θύμαινα Φούρνων Ν. Σά¬ 
μου. 5 

Έγκριση Ο.Ε.Υ. Δημοτικού Παιδικού Σταθμού Βελεστίνου 
Ν. Μαγνησίας. 6 

Επικύρωση της 2/1998 απόφασης του Διοικητικού Συμ¬ 
βουλίου του Νομικού Προσώπου του Δήμου Μεγαλό- 


πολης Νομού Αρκαδίας με την επωνυμία «Παιδικός 
Σταθμός Δήμου Μεγαλόπολης» που αφορά την κα¬ 
τάρτιση και ψήφιση του Οργανισμού Εσωτερικής Υπη¬ 
ρεσίας του Παιδικού Σταθμού. 7 


ΑΠΟΦΑΣΕΙ Σ 

Αριθ. 2/56512/0025 (1) 

Δωρεάν διελεύσεις σκαφών από τον Ισθμό της Κορίνθου. 

ΟΙ ΥΠΟΥΡΓΟΙ 

ΕΘΝΙΚΗΣ ΟΙΚΟΝΟΜΙΑΣ - ΟΙΚΟΝΟΜΙΚΩΝ 

Έχοντας υπόψη: 

1. - Τις διατάξεις του άρθρου 8 του Ν. 1067/80 «Περί συστά- 
σεως Ανωνύμου Εταιρείας προς εκμετάλλευση της Διώρυ¬ 
γας της Κορίνθου». 

2. - Τις διατάξεις της αριθμ. 2084583/11690 (ΦΕΚ 
1179/Β/31.12.96) απόφασης των Υπουργών Εθνικής Οικονο¬ 
μίας και Οικονομικών και του Υφυπουργού Οικονομικών περί 
προσαρμογής τροποποιημένου καταστατικού της Ανώνυμης 
Εταιρείας με την επωνυμία «Ανώνυμη Εταιρεία Διώρυγας Κό¬ 
ρινθου» (ΑΕΔΙΚ) στις διατάξεις του Ν. 2414/96. 

3. -Τηναριθ. 1039386/441/Α006/21.4.2000 (ΦΕΚ571/Β721- 


4-2000) Απόφαση του Πρωθυπουργού και του Υπουργού Οι¬ 
κονομικών «Ανάθεση αρμοδιοτήτων Υπουργού Οικονομικών 
στους Υφυπουργούς Οικονομικών», 

4. - Τα αιτήματα της Οργανωτικής Επιτροπής της Δεύτερης 
Διεθνούς Ιστιοπλοϊκής Εβδομάδος Νοτίου Ελλάδος, του, Ελ¬ 
ληνικού Οργανισμού Τουρισμού (ΕΟΤ) και του Ναυτικού Ομί¬ 
λου Αργοστολιού για δωρεάν διελεύσεις από τη Διώρυγα των 
σκαφών που θα συμμετάσχουν σε ιστιοπλοϊκούς αγώνες. 

5. - Το αριθμ. 765/1-8-2000 έγγραφο της ΑΕΔΙΚ στο οποίο 
αναφέρεται ότιτο Δ.Σ. της εταιρείας αποφάσισε να εισηγηθεί 
τη δωρεάν διέλευση των σκαφών που θα συμμετάσχουν σε 
ιστιοπλοϊκούς αγώνες, αποφασίζουμε: 

Εγκρίνουμε τη δωρεάν διέλευση από τον Ισθμό της Κορίν¬ 
θου των σκαφών: 

α.- Του Ομίλου «ΑΙΟΛΟΣ» Καλαμάτας και Ν.Ο. Λακωνίας 
που θα συμμετάσχουν στη 2η Διεθνή Ιστιοπλοϊκή Εβδομάδα 
της Νοτίου Ελλάδος. 

β.- Του Ναυτικού Ομίλου Αργοστολιού που θα λάβουν μέ¬ 
ρος στους επ'ονόματι «ΑΒ003Τ01Ι ΟΥΡ - ϋΙΙΑΝ ϋΕ ΡΙΙΟΑ» 
Αγώνες Ιστιοπλοΐας Τριγώνου Ανοικτής Θαλάσσης. 

γ.- Της οργανώτριας Ένωσης 0Α3Τ 31ΙΒ ΒΟΜΑ 2000 που 
θα συμμετάσχουν στον Ιστιοπλοϊκό Μεσογειακό Αγώνα. 

Οι ακριβείς ημερομηνίες και ώρες διελεύσεων θα καθορι¬ 
στούν από την ΑΕΔΙΚ κατόπιν συνεννοήσεων με τους προα- 
ναφερόμενους Ναυτικούς Ομίλους. 

Από την ως άνω απόφαση δεν προκαλείται δαπάνη στον 
Κρατικό Προϋπολογισμό, θα επέλθει όμως εφάπαξ απώλεια 
των εσόδων της ΑΕΔΙΚ, το ύψος της οποίας εξαρτάται από 
τον αριθμό των σκαφών που θα συμμετάσχουν στους αγώ¬ 
νες. 

Η παρούσα να δημοσιευθεί στην Εφημερίδα της Κυβερνή- 
σεως. 

Αθήνα, 21 Αυγούστου 2000 

οι ΥΠΟΥΡΓΟΙ 

ΕΘΝΙΚΗΣ ΟΙΚΟΝΟΜΙΑΣ ΥΦΥΠ. ΟΙΚΟΝΟΜΙΚΩΝ 

ΓΙΑΝΝΟΣ ΠΑΠΑΝΤΩΝΙΟΥ Γ. ΔΡΥΣ 

Αριθ. 83162/0050 (2) 

Επέκταση πληρωμής αποδοχών μέσω Τραπεζών στους 
Υπαλλήλους των Δημοσίων Υπηρεσιών και Ν.Π.Δ.Δ. που 
εποπτεύονται από το Υπουργείο Πολιτισμού. 

ΟΙ ΥΠΟΥΡΓΟΙ 

ΟΙΚΟΝΟΜΙΚΩΝ - ΠΟΛΙΤΙΣΜΟΥ 

Έχοντας υπόψη: 

α) Το άρθρο 1 παρ. 5 του Ν. 2303/95 «Περί πληρωμής απο¬ 
δοχών υπαλλήλων μέσω Τραπεζικού συστήματος». 

β) Την αριθμ. 2020401/2513/0022/26.3.1997 Απόφαση του 
Υφυπουργού Οικονομικών στο Γ.Λ. Κράτους «Περί καθορι- 

ΕΦΗΜΕΡΙΣΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


σμού τωντραπεζών και πιστωτικών ιδρυμάτων που συμμετέ¬ 
χουν στο νέο σύστημα πληρωμής των αποδοχών των υπαλ¬ 
λήλων του Υπουργείου Οικονομικών». 

γ) Την από 2/4/1997 Σύμβαση του Ελληνικού Δημοσίου (Υπ. 
Οικονομικών) με την «ΔΙΑΤΡΑΠΕΖΙΚΑ ΣΥΣΤΗΜΑΤΑ Α. Ε.» και 
την Ένωση Ελληνικών Τραπεζών, όπως τροποποιήθηκε με 
την από 30 Δεκεμβρίου 1997 Σύμβαση πληρωμής αποδοχών. 

δ) Την αριθμ. 1039386/441/Α0006/21.4.2000 απόφαση του 
Υπουργού Οικονομικών περί ανάθεσης αρμοδιοτήτων στους 
Υφυπουργούς. 

ε) Την αριθμ. 2026180/1205/0022/23.4.1998 «Επέκταση 
πληρωμής αποδοχών μέσω Τραπεζών στους Υπαλλήλους 
του Υπουργείου Πολιτισμού» (ΥΠΠΟ) και 
στ) Την ανάγκη επέκτασης στο νέο σύστημα πληρωμήςτων 
αποδοχών των υπαλλήλων των Δημοσίων Υπηρεσιών και 
Ν.Π.Δ.Δ. που εποπτεύονται από το ΥΠΠΟ (οι κωδικοί μισθο¬ 
δοσίας του Τακτικού Προσωπικού τους υπάγονται στις Δα¬ 
πάνες του Τακτικού Προϋπολογισμού του ΥΠΠΟ), μέσωΤρα- 
πεζών, αποφασίζουμε: 

Επεκτείναμε το νέο σύστημα πληρωμής αποδοχών μέσω 
Τραπεζών και στους υπαλλήλους των Δημοσιών Υπηρεσιών 
και Ν.Π.Δ.Δ. που εποπτεύονται από το Υπουργείο Πολιτι¬ 
σμού. 

Δημόσιες Υπηρεσίες 
α. Κρατική Ορχήστρα Αθηνών 
β. Κρατική Ορχήστρα Θεσσαλονίκης 
γ. Ορχήστρα Λυρικής Σκηνής 
δ. Μουσείο Ελληνικής Λαϊκής Τέχνης 
ε. Προπαρασκευαστικό και Επαγγελματικό Σχολείο Καλών 
Τεχνών Πανόρμου Τήνου. 

Ν.Π.Δ.Δ. 

Εθνική Πινακοθήκη και Μουσείο Αλεξάνδρου Σούτζου. 

Η ισχύς της παρούσας αρχίζει από 1.10.2000 ημερομηνία 
έναρξης πληρωμής των αποδοχών των υπαλλήλων, μέσω 
τραπεζικού συστήματος. 

Η παρούσα να δημοσιευθεί στην Εφημερίδα της Κυβερνή- 
σεως. 

Αθήνα, 22 Αυγούστου 2000 

οι ΥΠΟΥΡΓΟΙ 

ΥΦΥΠ. ΟΙΚΟΝΟΜΙΚΩΝ ΠΟΛΙΤΙΣΜΟΥ 

ΓΕΩΡΓΙΟΣ ΔΡΥΣ ΘΕΟΔΩΡΟΣ ΠΑΓΚΑΛΟΣ 

Αριθ. 2/53391/0025 (3) 

Αύξηση Μετοχικού Κεφαλαίου της Ελληνικής Βιομηχανίας 
Όπλων. 

Ο ΥΠΟΥΡΓΟΣ ΟΙΚΟΝΟΜΙΚΩΝ 

Έχοντας υπόψη; 

1. Τις διατάξεις του άρθρου 14 του Ν.2303/95 «Πληρωμή 
αποδοχών δημοσίων υπαλλήλων μέσω τραπεζικού συστήμα¬ 
τος και άλλες διατάξεις». 

2. Τις διατάξεις των παρ. 2, 3 και 4 του άρθρου 1 του 
Ν.43/1975 (Α39/75 «Περί ιδρύσεως Εθνικής Βιομηχανίας Αε¬ 
ροπορικού Υλικού». 

3. Τις διατάξεις του Π.Δ. 514/1977 «Περί επεκτάσεως του 
Ν. 43/1975 και επί της ιδρυθησομένης Ελληνικής Βιομηχα¬ 
νίας Όπλων (Ε.Β.Ο.) ΑΈ.» 

4. Τις διατάξεις του άρθρου 1 του Ν. 696/1977 (Α.272/1977) 
«Περίτροποποιήσεως και συμπληρώσεωςτου Ν. 43/1975». 

δ.Τιςδιατάξειςτηςπαρ. 1 του άρθρου 44του Ν. 1947/1991 
(Α70/91) «Απλούστευση φορολογικών διαδικασιών και άλλες 
διατάξεις». 

6. Τον από 28.6.2000 αναλυτικό πίνακα χρεώντης ΔΟΥ ΦΑ- 
ΒΕ Αθηνών για την Ε.Β.Ο. ΑΈ. 

7. Το από 29.6.2000 πρακτικό της Τακτικής Γενικής Συνέ¬ 
λευσης των μετόχων της Ε.Β.Ο. ΑΈ. στην οποία αποφασί- 
σθηκε η αύξηση του μετοχικού κεφαλαίου της Εταιρείας κα¬ 
τά το ποσό τωνδρχ. 2.036.240.000. 


8. Την υπ’ αριθμ. 1039386/441/Α0006/21-4-00 απόφαση 
του Πρωθυπουργού και του Υπουργού Οικονομικών «Ανάθε¬ 
ση αρμοδιοτήτων Υπουργού Οικονομικών στους Υφυπουρ¬ 
γούς Οικονομικών», αποφασίζουμε: 

1. Εγκρίνουμε την αύξηση του Μετοχικού Κεφαλαίου της 
Ελληνικής Βιομηχανίας Όπλων κατά το ποσό των δύο δισε¬ 
κατομμυρίων τριάντα έξι εκατομμυρίων διακοσίων σαράντα 
χιλιάδων (2.036.240.000) δραχμών με την έκδοση 203.624 νέ¬ 
ων μετοχών ονομαστικής αξίας δρχ. δέκα χιλιάδων (10.000) 
εκάστης και την περιέλευση των ως άνω 203.624 μετοχών 
στο Δημόσιο και την καταβολή της αξίας αυτών με συμψηφι¬ 
σμό ισόποσων οφειλών της παραπάνω εταιρείας, οι οποίες 
αποσβένυνται. Ειδικότερα, αποσβένυνται ποσό δρχ. 
2.036.244.501 που είναι βεβαιωμένο στη Δ.Ο.Υ. ΦΑΒΕ Αθη¬ 
νών και προέρχεται από ληξιπρόθεσμα χρέη προς το Δημό¬ 
σιο δρχ. 2.018.851.939 πλέον προσαυξήσεων δρχ. 
17.392.562. Η διαφορά των δρχ. 4.501 θα καταβληθεί στην 
Δ.Ο.Υ.-Φ,Α.Β.Ε. Αθηνών απάτην ΕΒΟ με μετρητά. 

2. Η Δ.Ο.Υ. - Φ.Α.Β.Ε. Αθηνών στην οποία κοινοποιείται η 
παρούσα παρακαλείται να μεριμνήσει για τη διαγραφή του 
παραπάνω ποσού και την έκδοση του σχετικού ΦΕΚ που θα 
γίνει οίκοθεν από αυτή. 

Η απόφαση αυτή να δημοσιευθεί στην Εφημερίδα της Κυ- 
βερνήσεως. 

Αθήνα, 22 Αυγούστου 2000 

Ο ΥΦΥΠΟΥΡΓΟΣ 

Γ. ΔΡΥΣ 

Αριθ. Β1/299α (4) 

Εξαίρεση των έργων που εκτελεί το ειδικό Ν.Π.Ι.Δ., για την 
Αξιοποίηση και Διαχείριση της Περιουσίαςτης Ακαδημίας 
Αθηνών, για την αξιοποίηση του επί της οδού Ηπίτη 3 ακι¬ 
νήτου της Ακαδημίας Αθηνών από τις διατάξεις του άρ¬ 
θρου 2 παρ. 1 του Ν. 1418/84 όπως αυτό τροποποιήθηκε 
με την παρ. 7 του άρθρου 96 του Ν. 1892/90 καιαντικατα- 
στάθηκεαπότο άρθρ. Ι,παρ. 2του Ν.2229/94». 

ΟΙ ΥΠΟΥΡΓΟΙ 

ΕΘΝΙΚΗΣ ΟΙΚΟΝΟΜΙΑΣ - ΠΕΡΙΒΑΛΛΟΝΤΟΣ 
ΧΩΡΟΤΑΞΙΑΣ ΚΑΙ ΔΗΜΟΣΙΩΝ ΕΡΓΩΝ - 
ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

Έχοντας υπόψη: 

Τις διατάξεις: 

Ι.-Του άρθρου 2, παρ. 1 του Ν. 1418/84, όπως αυτό τροπο¬ 
ποιήθηκε με την παρ. 7 του άρθρ. 96 του Ν. 1892/90 και αντι- 
καταστάθηκε από την παρ. 2 του άρθρου 1 του Ν.2229/94 
(ΑΊ38). 

2. -Του Π.Δ.. 143/93 «Ίδρυση Ειδικού Νομικού Προσώπου 
Ιδιωτικού Δικαίου για την αξιοποίηση και διαχείριση της περι¬ 
ουσίας της Ακαδημίας Αθηνών» (Α' 59). 

3. -Του άρθρου 29Ατου Ν. 1958/85 (Α' 137), όπως αυτό προ- 
σετέθη με το άρθρο 27 του Ν.2081/92 (Α' 154) και τροποποι¬ 
ήθηκε με το άρθρο 1 παρ. 2(α) του Ν.2469/97 (Α' 38). 

4. -Την απόφαση της Συγκλήτου της Ακαδημίας Αθηνών 
(συνεδρίαση 21/4/2000). 

5. -Το γεγονός, ότι από την εφαρμογή των διατάξεων της 
απόφασης αυτής δεν προκαλείται δαπάνη σε βάρος του προ¬ 
ϋπολογισμού της Ακαδημίας Αθηνών, αποφασίζουμε: 

Εξαιρούνται από τις διατάξεις της παρ. 1 του άρθρου 2 του 
Ν. 1418/84 όπως αυτό τροποποιήθηκε με την παρ. 7 του άρ¬ 
θρου 96 του Ν. 1892/90 και αντικαταστάθηκε με το άρθρο 1, 
παρ. 2 του Ν .2229/94 (Α' 138), τα έργα που σχετίζονται με την 
αξιοποίηση του κειμένου επί της οδού Ηπίτη 3, ακινήτου της 
Ακαδημίας Αθηνών, ο προγραμματισμός και η εκτέλεση των 
οποίων έχουν ανατεθεί στο ειδικό Ν. Π. I .Δ. για την αξιοποίηση 
και Διαχείριση της Περιουσίας της. 




ΕΦΗΜΕΡΙΣΤΗΣ ΚΥΒΕΡΝΗΣΕΩΣ (ΤΕΥΧΟΣΔΕΥΤΕΡΟ) 

Η απόφαση αυτή να δημοσιευθεί στην Εφημερίδα της Κυ- 
βερνήσεως. 

Αθήνα, 21 Αυγούστου 2000 

οι ΥΠΟΥΡΓΟΙ 

ΠΕΡΙΒΑΛΛΟΝΤΟΣ ΧΩΡΟΤΑΞΙΑΣ 
ΕΘΝΙΚΗΣ ΟΙΚΟΝΟΜΙΑΣ ΚΑΙ ΔΗΜΟΣΙΩΝ ΕΡΓΩΝ 

Γ. ΠΑΠΑΝΤΩΝΙΟΥ Κ. ΛΑΛΙΩΤΗΣ 

ΕΘΝΙΚΗΣ ΠΑΙΔΕΙΑΣ 
ΚΑΙ ΘΡΗΣΚΕΥΜΑΤΩΝ 

ΠΕΤΡΟΣ ΕΥΘΥΜΙΟΥ 


Αρίθ. 868 (5) 

Απαγόρευση κυνηγίου στη νήσο Θύμαινα Φούρνων 
Ν. Σάμου. 

Η ΓΕΝΙΚΗ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΒΟΡΕΙΟΥ ΑΙΓΑΙΟΥ 

Έχοντας υπόψη: 

1. Τις διατάξεις του άρθρου 258 παρ. 5 Ν .Δ. 86/69 «περί Δα¬ 
σικού Κώδικα» που προστέθηκαν με τις διατάξεις του άρ¬ 
θρου 8 Ν. 177/75 καθώς και τις διατάξεις της 414985/85 Κοι¬ 
νής Υπουργικής απόφασης ΥΠ.ΕΘΟ - ΥΠ.ΓΕ. (ΦΕΚ 757/Β/85 
«Μέτρα διαχείρισης άγριας πτηνοπανίδας»). 

2. Τις διατάξεις του Ν. 2503/97 «Διοίκηση Οργάνωση Στε- 
λέχωση Περιφέρειας». 

3. Την υπ'αριθμ. 450/97 Απόφαση Γενικού Γραμματέα Πε¬ 
ριφέρειας Βορείου Αιγαίου «Μεταβίβαση αρμοδιοτήτων». 

4. Το 267/1 -3-2000 έγγραφο του Έπαρχου Ικαρίας. 

5. Την με αριθμ. 89/2000 απόφαση του Δημοτικού Συμβου¬ 
λίου Φούρνων. 

6. Το αιτημάτων κατοίκων της νήσου Θύμαινας. 

7. Το 919/6-6-00 έγγραφο του Κυνηγετικού Συλλόγου 
Φούρνων, αποφασίζουμε: 

Απαγορεύουμε το κυνήγι στη νήσο Θύμαινα του Δήμου 
Φούρνων για 2 χρόνια με σκοπό την προστασία και την ανά¬ 
πτυξη του θηραματικού πλούτου στο εν λόγω νησί και την 
προστασία της κτηνοτροφίας. 

Από τις διατάξεις της παρούσας δεν προκαλείται δαπάνη 
σε βάρος του κρατικού προϋπολογισμού. 

Η απόφαση αυτή να δημοσιευθεί στην Εφημερίδα της Κυ- 
βερνήσεως. 

Σάμος 7 Αυγούστου 2000 

Με εντολή Γ ενικής Γ ραμματέως Περιφέρειας 
Ο Διευθυντής Δασών 
ΑΛΕΞΙΟΣ ΑΝΑΣΤΑΣΙΟΥ 

Αριθ. 152269 (6) 

Έγκριση Ο.Ε.Υ. Δημοτικού Παιδικού Σταθμού Βελεστίνου 
Ν. Μαγνησίας 

Ο ΓΕΝΙΚΟΣ ΓΡΑΜΜΑΤΕΑΣ 

ΠΕΡΙΦΕΡΕΙΑΣ ΘΕΣΣΑΛΙΑΣ 

Έχοντας υπόψη: 

1. Τις διατάξεις του άρθρου 12 Ν. 1188/81 όπως αντικατα- 
στάθηκε με την παρ. 5 άρθρου 8 Ν. 2307/95. 

2. Τις διατάξεις των Π.Δ. 37/1987 και 22/1990. 

3. Την 129/99 απόφαση του Δ. Σ. Φερών, περί ψήφισης 
Ο.Ε.Υ. του Δημοτικού Παιδικού Σταθμού Βελεστίνου. 

4. Την αριθμ. 4/2000 σύμφωνη γνώμη του Υπηρεσιακού 
Συμβουλίου ΟΤΑ Ν. Μαγνησίας, αποφασίζουμε: 

Εγκρίνουμε την 129/99 απόφαση του Δ. Σ. Φερών με την 


οποία ψηφίζεται ο Οργανισμός Εσωτερικής Υπηρεσίας του 
Δημοτικού Παιδικού Σταθμού Βελεστίνου και ο οποίος έχει 
ως εξής: 

Άρθρο 1 

Η διόρθωση των υπηρεσιώντου Δημοτικού Παιδικού Σταθ¬ 
μού Βελεστίνου είναι η εξής: 

ΤΜΗΜΑ ΔΙΟΙΚΗΣΗΣ ΚΑΙ ΕΚΠΑΙΔΕΥΤΙΚΟΥ ΕΡΓΟΥ 

Α. ΓΡΑΦΕΙΟ ΔΙΟΙΚΗΣΗΣ ΚΑΙ ΔΙΑΧΕΙΡΙΣΗΣ 

Β. ΓΡΑΦΕΙΟ ΕΚΠΑΙΔΕΥΤΙΚΟΥ ΕΡΓΟΥ 

Άρθρο 2 

Η οργανική σύνθεση, η διαβάθμιση και η κατάταξη του προ¬ 
σωπικού του Δημοτικού Παιδικού Σταθμού Βελεστίνου, κα¬ 
θορίζονται ως κατωτέρω: 

Α. ΠΡΟΣΩΠΙΚΟ ΜΕ ΣΧΕΣΗ ΕΡΓΑΣΙΑΣ ΔΗΜΟΣΙΟΥ ΔΙΚΑΙΟΥ 

- ΠΕ Νηπιαγωγών, δύο (2) θέσεις, με βαθμό Δ-Α 

- ΠΕ 1 Διοικητικών, μία (1) θέση, με βαθμό Δ-Α 

- ΤΈ 16 Βρεφονηπιοκόμων, μία (1 ) θέση, με βαθμό Δ-Α 

- ΤΕ 2 Κοινωνικών Λειτουργών, μία (1) θέση με βαθμό Δ-Α 

- ΤΕ 17 Διοικητικών - Λογιστών, μία (1) θέση με βαθμό Δ-Α 

- ΔΕ 32 Μαγείρων δύο (2) θέσεις, με βαθμό Δ-Α 

(μία θέση προσωποπαγής, που καταργείται με την συντα- 
ξιοδότηση του υπηρετούντος προσωπικού). 

- ΔΕ 29 Οδηγός αυτ/των, μία (1) θέση, με βαθμό Δ-Α 

-ΥΕ 16 Καθαριστριών δύο (2) θέσεις με βαθμό Ε-Β 

Β. ■ ΠΡΟΣΩΠΙΚΟ ΜΕ ΣΧΕΣΗ ΕΡΓΑΣΙΑΣ ΙΔΙΩΤΙΚΟΥ ΔΙΚΑΙΟΥ 
ΟΡΙΣΜΕΝΟΥ ΧΡΟΝΟΥ (ΕΠΟΧΙΑΚΟ ΠΡΟΣΩΠΙΚΟ) 

- Π Ε Νηπιαγωγών μία (1) θέση. 

- ΠΕ Διοικητικών μία (1) θέση. 

- Υ Ε Προσωπικού καθαριότητας για εργασίες εσωτερικών 
και εξωτερικών χώρων, επιμέλειας κήπων, δενδροστοιχιών 
και άλλες βοηθητικές εργασίες, δύο (2) θέσεις. 

- Υ Ε θυρωρών - Γενικών καθηκόντων, φύλακας (για τη φύ¬ 
λαξη των εγκαταστάσεων του Παιδικού Σταθμού) μία (1) θέ¬ 
ση. 

- ΤΕ Νηπιοβρεφοκόμων μία (1) θέση. 

Προϊστάμενος του Τμήματος Διοίκησης και Εκπαιδευτικού 
Έργου, επιλέγεται υπάλληλος κλάδου Π Ε κατηγορίας αντί¬ 
στοιχης ειδικότητας Διοίκησης ή Νηπιαγωγών, όπως ο Νό¬ 
μος ορίζει. 

Ο αριθμός των παιδιών που προβλέπεται να φιλοξενηθεί 
τον πρώτο χρόνο λειτουργίας του Δημοτικού Παιδικού Σταθ¬ 
μού Βελεστίνου, ανέρχεται σε εξήντα (60) παιδιά. 

Άρθρο 3 

Οι αρμοδιότητες και τα αντικείμενα των προαναφερόμε- 
νων υπηρεσιακών μονάδων ορίζονται ως ακολούθως: 

Αρμοδιότητες Προϊσταμένου Διοίκησης και Εκπαιδευτικού 
Έργου. 

Οι αρμοδιότητες του Προϊσταμένου Διοίκησης και Εκπαι¬ 
δευτικού Έργου του Δημοτικού Παιδικού Σταθμού, ανάγο¬ 
νται στα εκπαιδευτικά και διοικητικά θέματα, που σχετίζονται 
με τη λειτουργία του Παιδικού Σταθμού, όπως αυτά κατανέ- 
μονται μεταξύ των γραφείων, που διορθώνουν τον Παιδικό 
Σταθμό. 

Ο Προϊστάμενος προΐσταται, εποπτεύει και ελέγχει τη λει¬ 
τουργία όλων των γραφείων, που υπάγονται στο Δημοτικό 
Παιδικό Σταθμό Βελεστίνου ( Ν.Π.Δ'.) και υπό την ενιαία δι¬ 
εύθυνση και τον έλεγχο αυτού ασκούνται όλες οι αρμοδιότη- 
ες και τα καθήκοντα των γραφείων. 

Εποπτεύει την εφαρμογή των νόμων, οδηγιών και εγκυ¬ 
κλίων, που αφορούν στον τρόπο λειτουργίας του Παιδικού 
Σταθμού, δίνοντας τις απαραίτητες οδηγίες. 

Ο Προϊστάμενος μεριμνά, ελέγχει, συντονίζει και φροντίζει 
για τη σωστή λειτουργία των γραφείων που υπάγονται στο 
Τμήμα Διοίκησης και Εκπαιδευτικού Έργου. Έχειτηνευθύνη 
για την τήρηση του Οργανισμού Εσωτερικής Υπηρεσίας του 

Ν.Π.Δ.Δ- και την εκπλήρωση του σκοπού σύστασης του Δη¬ 
μοτικού Παιδικού Σταθμού Βελεστίνου του Δήμου Φερών. 

Συντονίζει το Διοικητικό και Εκπαιδευτικό Έργο του παιδι¬ 
κού σταθμού, την κατάρτιση προγραμμάτων εκπαίδευσης 
του προσωπικού και τον έλεγχο καθημερινής εργασίας του 
Παιδικού Σταθμού. 

Φροντίζει για την διοργάνωση των προγραμματισμένων 
καθώς και των άλλων εκδηλώσεων, που θα πρέπει να πραγ¬ 
ματοποιηθούν με την έγκριση του Δ.Σ του Δημοτικού Παιδι¬ 
κού Σταθμού Βελεστίνου. 

Παραλαμβάνει, αποφασίζει, χαρακτηρίζει και μονογράφει 
την καθημερινή αλληλογραφία προς το Δημοτικό Σταθμό και 
τη διανέμει στα αρμόδια γραφεία γαι τις παραπέρα ενέργει¬ 
ες. 

Εισηγείται την τροποποίηση του Ο.Ε.Υ, καθώς και την προ¬ 
σαρμογή αυτού σης εκάστοτε ισχύουσες διατάξεις. 

Συμμετέχει στις συνεδριάσεις του Διοικητικού Συμβουλί¬ 
ου, χωρίς ψήφο. Μεριμνά για την εκτέλεση των αποφάσεων 
του Δ.Σ Μαζί με τον παιδίατρο υπογράφουν το διαιτολόγιο 
των παιδιών. 

Αρμοδιότητες Γραφείου Διοίκησης και Διαχείρισης 

- Τηρεί το πρωτόκολλο του Δημοτικού Παιδικού Σταθμού 
Βελεστίνου και διεξάγει την αλληλογραφία. 

- Τηρεί το μητρώο των νηπίων 

- Τηρεί το αρχείο του Δημοτικού Παιδικού Σταθμού 

- Ρυθμίζει όλα τα υπηρεσιακά θέματα που αφορούν στο 
προσωπικό και ελέγχει την καθημερινή προστασία του προ¬ 
σωπικού. 

- Τηρεί τα πρακτικά των συνεδριάσεων του Διοικητικού 
Συμβουλίου. 

- Υποβάλλει αντίγραφα των αποφάσεων στα αρμόδια για 
την εκτέλεση γραφεία του Δημοτικού Παιδικού Σταθμού. Τη¬ 
ρεί διαρκώς ενημερωτικό πίνακα και εμφανίζει την κατανομή 
του προσωπικού σε ένα βασικό τμήμα και επιμέρους γρα¬ 
φεία. 

- Επίσης τηρεί βιβλίο κίνησηςτου σχολικού λεωφορείου. Ο 
οδηγός είναι υπεύθυνος γαι την ασφαλή μεταφορά των παι¬ 
διών με λεωφορείο από τα Δημοτικά Διαμερίσματα και την 
πόλη του Βελεστίνου προς το Σταθμό και αντίστροφα 

Υποχρεούται να τηρεί αυστηρά τον Κ.Ο.Κ. και τους όρους 
ασφαλούς μεταφοράς. Επίσης πρέπει να τηρεί αυστηρά τα 
καθορισμένα δρομολόγια. 

Φροντίζει για την καλή λειτουργία, συντήρηση και καθα¬ 
ριότητα του αυτ/του. 

Εκτελεί εξωτερικές εργασίες του Νομικού Προσώπου στο 
μεσοδιάστημα των μεταφορών. 

- Επιμελείται και καταρτίζει τον προϋπολογισμό εσόδων - 
εξόδων και εισηγείται τις αναμορφώσεις. 

- Μελετά τα οικονομικά ζητήματα του Δημοτικού Παιδικού 
σταθμού Βελεστίνου και εισηγείται σχετικά με την επιβολή 
των τροφείων και άλλων εσόδων καθώς και με την εκμετάλ¬ 
λευση της περιουσίας του Παιδικού Σταθμού. 

- Βεβαιώνει τα έσοδα και επιμελείται την είσπραξη αυτών. 

- Επιμελείται επίσης την έγκριση και εκκαθάριση κάθε δα¬ 
πάνης προς εξασφάλιση της νομιμότητας αυτής. 

- Εκδίδει τα χρηματικά εντάλματα πληρωμής. 

-Τηρεί τα λογιστικά βιβλία και παρακολουθεί τη διάθεση 
των πιστώσεων. 

- Συντάσσει τις μισθοδοτικές καταστάσεις των υπαλλήλων. 

- Την Ταμιακή υπηρεσία του Δημοτικού Σταθμού Βελεστί¬ 
νου διεξάγει ο Δημοτικός Ταμίας του Δήμου Φερών. 

- Μεριμνά για την εκτέλεση έργων και την προμήθεια κάθε 
είδους αναγκαίων υλικών, σύμφωνα με τις διατάξεις που 
ισχύουν κάθε φορά για την εκτέλεση έργων και την προμή¬ 
θεια πραγμάτων από τους Δήμους. 

-Παραδίδειταπρομηθευόμεναείδη στα καθ' ύλην αρμόδια 
πρόσωπα των επιμέρους γραφείων, βάσει πρωτοκόλλου πα¬ 
ραλαβής που εκδίδεται και τηρείται από αυτό και υπογράφε¬ 
ται από τον αρμόδιο παραλήπτη. 

- Επιμελείταιτις διαδικασίες διεξαγωγήςτων δημοπρασιών 
προμηθειών. 


- Εισηγείται την εκποίηση και καταστροφή υλικών που κα- 
ταστρέφονται ή χάνονται λόγω ανωτέρω βίας. 

- Τηρεί βιβλίο κίνησης υλικού και βιβλίου ετήσιας απογρα- 
φής (έλεγχος) κινητών πραγμάτων. 

- Τηρεί μητρώο των ακινήτων πραγμάτων. 

Αρμοδιότητες Προσωπικού Γραφείου Εκπαιδευτικού 

Έργου Αρμοδιότητες Νηπιαγωγού 

Υποδέχεται τα νήπια στην καθορισμένη ώρα και τα φροντί¬ 
ζει σε όλη τη διάρκεια του ωραρίου της. 

Φροντίζει για τη σωστή ψυχοσωματική υγεία και ψυχοκινη¬ 
τική εξέλιξη των παιδιών με το να οργανώνει το ημερήσιο 
πρόγραμμα ανάλογα με την ηλικία καιτις ανάγκες τους και με 
το να εξατομικεύει, όταν παραστεί ανάγκη. Απασχολείτο παι¬ 
διά σύμφωνα με τους καθορισμένους στόχους του προ¬ 
γράμματος του Οργανισμού και κρατά βιβλίο ύλης για την 
καθημερινή διδασκαλία, σύμφωνα με το αναλυτικό πρό¬ 
γραμμα του Υπουργείου Παιδείας. Είναι υπεύθυνη όχι μόνο 
για την ολόπλευρη ανάπτυξη των νηπίων αλλά και για τη φύ¬ 
λαξη και προστασία αυτών. Σε καμία περίπτωση για οποιο- 
δήποτε λόγο δεν επιτρέπεται η κακή μεταχείριση των παιδιών 
( εκφοφισμός, σωματική πίεση ) όπως επίσης και η απομά¬ 
κρυνσή της από εκείνα. 

Τηρεί βιβλίο παρουσίας παιδιών. Δίνει στοιχεία στο γρα¬ 
φείο Υγειονομικής και Κοινωνικής Μέριμνας για την ενημέ¬ 
ρωση κάθε ατομικής κάρτας. Συνεργάζεται με τους γονείς σε 
όλα τα θέματα που αφορούν τη ζωή και την εξέλιξη των παι¬ 
διών μέσα στον παιδικό σταθμό. 

Φροντίζει για την υγιεινή κατάσταση των νηπίων και ενημε¬ 
ρώνει το Γ ραφείο Υγειονομικής και Κοινωνικής μέριμνας για 
κάθε περίπτωση που αντιλαμβάνεται ότι χρειάζεται ιατρική 
φροντίδα ή κοινωνική μέριμνα. 

Παρακολουθεί την καθαριότητα των νηπίων και κάθε αντι¬ 
κειμένου που έχει σχέση μ’ αυτά ενθαρρύνοντας την αυτοε¬ 
ξυπηρέτησή τους. Βοηθάειτα νήπια στο γεύμα. Φροντίζει για 
την ευταξία του χώρου διδασκαλίας και είναι υπεύθυνη για 
όλα τα αντικείμενα που βρίσκονται μέσα σ’ αυτόν. Τηρεί καρ¬ 
τέλα στην οποία καταγράφεται το εκπαιδευτικό υλικό της τά¬ 
ξης (εξοπλισμό, βιβλία κλπ,). 

Εφαρμόζει πιστά όλα τα μέτρα υγιεινής και ασφάλειας και 
ευθύνεται για κάθε πράξη και παράληψη που μπορεί να έχει 
επίπτωση στην υγεία των παιδιών. Λόγω άμεσης επαφής με 
τα παιδιά προσφέρει σ' αυτά με υπομονή και στοργή όλες τις 
δυνατότητες για να αναπτύξουν την προσωπικότητά τους 
επιδιώκοντας συνεχώς να δημιουργήσει σ’ αυτά ικανότητα 
συγκέντρωσης, αυτενέργειας, εμπιστοσύνης στον εαυτό 
τους και στις προσωπικές δυνατότητές τους. 

Αρμοδιότητες Κοινωνικής Λειτουργού 

Η Κοινωνική Λειτουργός μπορεί να χρησιμοποιήσει μεθό¬ 
δους και τεχνικές για να πετύχει στο έργο της, όπως να ακού¬ 
σει, να συζητήσει, να διαπραγματευθεί, να υποστηρίζει να 
προτείνει, να παρακολουθήσει επισταμένως τα παιδιά στην 
τάξη σε τακτές ώρες και ημέρες και γενικότερα, στο χώρο 
του σχολείου, όπου κινούνται. 

Η Κοινωνική Λειτουργός χρησιμοποιεί την κοινωνική έρευ¬ 
να για τον εντοπισμό προβλημάτων και αναγκών. 

Συζητεί με το παιδί στο ελεύθερο παιγνίδι του, του δίνει ευ¬ 
καιρίες να εξωτερικεύει τις σκέψεις του, τους προβληματι¬ 
σμούς του και να μιλήσει για τις σχέσεις του με τα άλλα μέλη 
της οικογένειάς του και τους συμμαθητές του. 

Βοηθάει την οικογένεια να συνειδητοποιήσει το πρόβλημα 
και εντοπίζει αιτίες προβλημάτων. 

Υποδεικνύει τρόπους αντιμετώπισης. 

Εντοπίζει κοινά προβλήματα μεταξύ των γονέων και κοινές 
ανάγκες μεταξύ παιδιών. 

Ευαισθητοποιεί τους νηπιαγωγούς και το υπόλοιπο βοηθη¬ 
τικό προσωπικό αλλά και τη διοίκηση. 

Δημιουργεί αρχείο κοινωνικής εργασίας στο οποίο περι¬ 
λαμβάνει ατομικούς φακέλλους των παιδιών (κοινωνικό ιστο¬ 
ρικό, συγκεκριμένο πρόβλημα, αντιμετώπιση κ-α), εκθέσεις 
συγκεντρώσεων γονέων, στοιχεία έρευνας ώστε να μπορούν 

να αξιολογούνται και να μελετούνταιτα στοιχεία. Συνεργάζε¬ 
ται με τον παιδίατρο. Συμβάλλει στην πρόληψη ή αντιμετώπι¬ 
ση προβλημάτων των παιδιών του Σταθμού και των οικογε¬ 
νειών τους εφόσον στην τελευταία περίπτωση αυτό ζητηθεί 
ή είναι έκτων πραγμάτων αναγκαίο. 

Αρμοδιότητες Παιδιάτρου (Υγειονομικός Σύμβουλος) 

- Ο Παιδίατρος εξετάζει όλα τα παιδιά του Σταθμού (βρέφη 
και νήπια) κατά διαστήματα, λαμβάνοντας υπόψη τα ιατρικά 
πιστοποιητικά, που υποβλήθηκαν από τους γονείς, παρακο¬ 
λουθείτο βάρος και την ανάπτυξή τους και σημειώνει τις πα¬ 
ρατηρήσεις του στην ατομική καρτέλα κάθε παιδιού. 

- Αποφασίζει για την επιστροφή στον Παιδικό Σταθμό κάθε 
παιδιού που απούσιαζε μετά από αρρώστια, με βάση το ια¬ 
τρικό πιστοποιητικό που προσκομίζεται από τους γονείς και 
την προσωπική του εξέταση. 

- Παρακολουθεί συνεργαζόμενος με την Κοινωνική Λει¬ 
τουργό, την ψυχοσωματική υγεία και ανάπτυξη των παιδιών. 

-Υποδεικνύει τα μέτρα, που πρέπει να ληφθούν για την υγι¬ 
εινή των παιδιών και γενικά για την υγειονομική κατάσταση 
του σταθμού. 

- Διατηρεί στο Σταθμό πρόχειρο φαρμακείο με τα απαραί¬ 
τητα φαρμακευτικά υλικά πρώτων βοηθειών και για οποιοδή- 
ποτε έκτακτο περιστατικό πρέπει να σπεύδει για την παροχή 
των υπηρεσιώντου. 

- Στη διάρκεια της εξέτασης των αιτήσεων εισαγωγής παι¬ 
διών ελέγχει τα ιατρικά πιστοποιητικά που φέρνουν οι γονείς. 

- Με τη διεύθυνση συντάσσει το διαιτολόγιο και το προτεί¬ 
νει στοΔ'. 

- Συγκαλεί υποχρωτικά ενημερωτικές συγκεντρώσεις γο¬ 
νιών και προσωπικού, σχετικά με την υγεία των παιδιών. 

- Η εκτέλεση των εντολών του γιατρού όσον αφορά την 
προστασία της υγείας των παιδιών και την υγειονομική κατά¬ 
σταση του Σταθμού είναι υποχρεωτική. 

Αρμοδιότητες Μαγείρισας 

Παραλαμβάνει από το γραφείο προμηθειών τα τρόφιμα επί 
αποδείξει καιτα φυλάει στην αποθήκη του παιδικού σταθμού. 
Υποβάλλει στο γραφείο προμηθειών σε τακτά χρονικά δια¬ 
στήματα κατάλογο ειδών που έχει παραγγείλει. 

Είναι υπεύθυνη για την επιμελημένη και έγκαιρη παρα¬ 
σκευή του φαγητού, σύμφωνα με το προγραμματισμένο δι¬ 
αιτολόγιο. Κάνει την διανομή του φαγητού. Τηρεί καρτέλα 
στην οποία καταγράφει τα μαγειρικά σκεύη και τα είδη 
εστιάσεως και είναι αποκλειστικά υπόλογη για τη φύλαξή 
τους την καλή κατάστασή τους και τακτοποίησή τους. Οφεί¬ 
λει να μεριμνά για τη συντήρηση και καθαριότητα αυτών και 
ευθύνεται για την απώλεια και αδικαιολόγητη καταστροφή 
τους. 

Επιμελείται ιδιαιτέρως για την τήρηση όλων των όρων υγι¬ 
εινής στους χώρους παρασκευής φαγητού, εισηγούμενη κά¬ 
θε σχετικό μέτρο. Προτείνει τη λήψη μέτρωνπου θεωρεί απα¬ 
ραίτητα για την καλή λειτουργία του μαγειρείου. 

Αρμοδιότητες Προσωπικού Καθαριότητας βοηθητικών 
εργασιών 

Η καθαρίστριαφροντίζειγιατηνκαθαριότητατου σταθμού 
εντός αυτού και στον αύλειο χώρο του, σύμφωνα με τις υπο¬ 
δείξεις του προϊσταμένου του παιδικού σταθμού. Σε συνερ¬ 
γασία με τον Προϊστάμενο της μονάδος παραγγέλνει στο 
γραφείο προμηθειών τα απαραίτητα υλικά καθαριότητας. 
Χρεώνεται μετά υλικά καθαριότητας από το γραφείο προμη¬ 
θειών, βάσει υπηρεσιακού σημειώματος και αφού τα παρα- 
λάβει, φροντίζει για τη φύλαξή τους. 

Βοηθάει του νηπιαγωγούς στην περιποίηση των νηπίων. 
Αλλάζει τα ρούχα των νηπίων και φροντίζει για την καθαριό¬ 
τητα του σώματός τους. Βοηθάει τα νήπια στο γεύμα. Βοη¬ 
θάει τη μαγείρισσα στις βοηθητικές εργασίες (προετοιμασία 
φαγητού, στρώσιμο τραπεζών, πλύσιμο σκευών, διανομή φα¬ 
γητού και συγκέντρωση των ειδών εστίασης μετά το τέλος 
του). Όταν παρίσταται ανάγκη βοηθάει ως συνοδός στο αυ¬ 


τοκίνητο του παιδικού σταθμού που μεταφέρει τα νήπια. 
Εκτελεί κάθε άλλη βοηθητική εργασία που της ανατίθεται 
από τον προϊστάμενο του σταθμού. 

Ακροτελεύτιο άρθρο 

Με τον παρόντα Ο.Ε.Υ. προκαλείται ετήσια δαπάνη ύψους 
47.200.000 δρχ. (σαράντα επτά εκατομμύρια διακόσιες χι¬ 
λιάδες δραχμές) για το μόνιμο προσωπικό και 18.000.000 
δρχ. (δεκαοκτώ εκατομμύρια) για το εποχιακό προσωπικό, η 
οποία θα βαρύνει τον εκάστοτε προϋπολογισμό του Δημοτι¬ 
κού Παιδικού Σταθμού Βελεστίνου. 

Η παρούσα να δημοσιευθεί στην Εφημερίδα της Κυβέρνη¬ 
σης. 

Βόλος, 18 Αυγούστου 2000 
Με εντολή Γενικού Γραμματέα Περιφέρειας 
Ο Διευθυντής 
ΑΘΑΝ. ΓΚΑΡΑΓΚΑΝΗΣ 

Αριθ. 11047 (7) 

Επικύρωση της 2/1998 απόφασης του Διοικητικού Συμβουλί¬ 
ου του Νομικού Προσώπου του Δήμου Μεγαλόπολης Νο¬ 
μού Αρκαδίας με την επωνυμία «Παιδικός Σταθμός Δήμου 
Μεγαλόπολης» που αφορά την κατάρτιση και ψήφιση του 
Οργανισμού Εσωτερικής Υπηρεσίας του Παιδικού Σταθ¬ 
μού. 

Ο ΓΕΝΙΚΟΣ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΠΕΛΟΠΟΝΝΗΣΟΥ 

Έχοντας υπόψη: 

1. Τις διατάξεις των άρθρων 26,198,199,οι παρ. 1,3 και 4του 
200 και 203 του Δημοτικού και Κοινοτικού Κώδικα Π.Δ/τος 
410/95. 

2. Τις διατάξεις του άρθρου 12του Ν.1188/1981 «Περί κυ- 
ρώσεως καταστάσεως Προσωπικού ΟΤΑ» όπως αυτό αντι- 
καταστάθηκε από το άρθρο 26 του Ν. 1832/89 και την παρ.5 
του άρθρου 8 του Ν.2307/1995 σχετικά με την προσαρμογή 
της νομοθεσίας αρμοδιότητας Υπουργείου Εσωτερικών στις 
διατάξεις για τη Νομαρχιακή Αυτοδιοίκηση και άλλες διατά¬ 
ξεις. 

3. Τις διατάξεις των άρθρων 1,2,6,9 παρ.6,7,8 και 18 παρ. 12 
του Ν.2503/ 1997 (ΦΕΚ 107/τ.Α’) σχετικά με τη διοίκηση,ορ¬ 
γάνωση, στελέχωση της Περιφέρειας ρύθμιση θεμάτων για 
την Τοπική Αυτοδιοίκηση και άλλες διατάξεις. 

4. Τις διατάξεις των άρθρων 1 και 2 παρ.11 του Ν.2539/97 
(ΦΕΚ244/Α/4.12.97) που αφορά τη συγκρότηση της Πρωτο¬ 
βάθμιας Τοπ. Αυτ/σης. 

5. Τις διατάξεις του Ν.2190/1994 που αφορά τη σύσταση 
ανεξάρτητης αρχής για την επιλογή προσωπικού και ρύθμι¬ 
ση θεμάτων διοίκησης,όπως ισχύει μετιςτροποποιήσειςτου. 

6. Τις διατάξεις του άρθρου 27 του Ν.2081/1992 με το 
οποίο προστέθηκε νέο άρθρο 29Α του Ν.1558/1985 για τον 
έλεγχο των δαπανών που προκαλούν οι κανονιστικές διοικη¬ 
τικές πράξεις. 

7. Τις διατάξεις του Π.Δ/τος 410/1988 που αφορά το προ¬ 
σωπικό με σύμβαση εργασίας ιδιωτικού δικαίου του Δημοσί¬ 
ου των ΟΤΑ και των λοιπών ΝΠΔΔ. 

8. Τις διατάξεις των Π.Δ/των 37α/1987 και 22/1990 περί με¬ 
ρικής επεκτάεως των διατάξεων που ισχύουν για τους δημο¬ 
σίους υπαλλήλους και τους υπαλλήλους των άλλων νομικών 
προσώπων και στους υπαλλήλους των ΟΤΑ. 

9. Την 1710/18.1.1999 απόφαση του Υπουργού Εσωτερι¬ 
κών Δημόσιας Διοίκησης και. Αποκέντρωσης (ΦΕΚ 
77/τ.Β/8.2.1999) που αφορά τον ορισμό των ειδικών τυπικών 
προσόντων που απαιτούνται για την πρόσληψη προσωπικού 
με σύμβαση εργασίας ιδιωτικού δικαίου ορισμένου χρόνου 
από τους ΟΤΑ της πρώτης βαθμίδας για κάλυψη παροδικών 
αναγκών. 

10. Την Π2β/3729/1997 (ΦΕΚ 914/Β/15.10.1997) κοινή από¬ 
φαση των Υπουργών Εσωτερικών Δημόσιας Διοίκησης και 
Αποκέντρωσης και Υγείας Πρόνοιας με την οποία μεταβιβά¬ 
στηκε ο Κρατικός Παιδικός Σταθμός Μεγαλόπολης στο Δήμο 
Μεγαλόπολης Νομού Αρκαδίας. 

11. Την 226/1997 απόφαση του Δημοτικού Συμβουλίου Με¬ 
γαλόπολης που αφορά τη σύσταση νομικού προσώπου δη¬ 
μοσίου δικαίου με την επωνυμία «Παιδικός Σταθμός Δήμου 
Μεγαλόπολης». 

12. Την 7409/28.5.1998 απόφασή μας με την οποία έγινε 
σύσταση του νομικού προσώπου Δημοσίου Δικαίου με την 
επωνυμία «Παιδικός Σταθμός Δήμου Μεγαλόπολης». 

13. Την 2/1998 απόφαση του Διοικητικού Συμβουλίου του 
Νομικού Προσώπου «Παιδικός Σταθμός Δήμου Μεγαλόπο¬ 
λης» με την οποία καταρτίστηκε και ψηφίστηκε ο Οργανισμός 
Εσωτερικής Υπηρεσίας του Παιδικού Σταθμού 

14. Την 185/1998 απόφαση του Δημοτικού Συμβουλίου Με¬ 
γαλόπολης με την οποία εκφράζεται η σύμφωνη γνώμη του 
για την κατάρτιση και ψήφιση του Οργανισμού Εσωτερικής 
Υπηρεσίας του Νομικού Προσώπου. 

15. Την σύμφωνη γνώμη του Υπηρεσιακού Συμβουλίου 
Προσωπικού των ΟΤΑ Νομού Αρκαδίας για την κατάρτιση και 
έγκριση του Οργανισμού Εσωτερικής Υπηρεσίας των Παιδι¬ 
κών Σταθμών που διατυπώνεται στο 7/26.7.2000 πρακτικό 
του, αποφασίζουμε: 

Επικυρώνουμε την 2/1998 απόφαση του Διοικητικού Συμ¬ 
βουλίου, του νομικού προσώπου «Παιδικός Σταθμός Δήμου 
Μεγαλόπολης με την οποία καταρτίζεται και ψηφίζεται ο Ορ¬ 
γανισμός Εσωτερικής Υπηρεσίας του Σταθμού,ο οποίος έχει 
ως εξής: 

ΟΡΓΑΝΙΣΜΟΣ ΕΣΩΤΕΡΙΚΗΣ ΥΠΗΡΕΣΙΑΣ ΠΑΙΔΙΚΟΥ 

ΣΤΑΘΜΟΥ 

ΔΗΜΟΥ ΜΕΓΑΛΟΠΟΛΗΣ 

ΣΥΓΚΡΟΤΗΣΗ ΥΠΗΡΕΣΙΩΝ 

ΑΡΘΡΟ 1 

Τις υπηρεσίες του Παιδικού,Σταθμού του Δήμου Μεγαλό¬ 
πολης συγκροτεί το αυτοτελές γραφείο του Παιδικού Σταθ¬ 
μού 

ΑΡΘΡΟ 2 

Οι αρμοδιότητες του αυτοτελούς γραφείου του Παιδικού 
Σταθμού Δήμου Μεγαλόπολης καθορίζονται με τον Κανονι¬ 
σμό Λειτουργίας του Παιδικού Σταθμού και απαρτίζουν τα 
παρακάτω γραφεία: 

1) Γραφείο Προϊσταμένου 

2) Γ ραφείο Παιδαγωγικού Προϊσταμένου 

ΑΡΘΡΟ 3 

Το μόνιμο προσωπικό του Παιδικού Σταθμού Δήμου Μεγα¬ 
λόπολης υπάγεται στις διατάξεις του πρώτου μέρους του Ν. 
1188/81 «Περί κυρώσεωςτου Κώδικα καταστάσεων προσω¬ 
πικού Οργανισμού Τοπικής Αυτοδιοίκησης». 

Οι θέσειςτων υπαλλήλων διακρίνονται σε κατηγορίες ως εξής: 

1) θέσεις τεχνολογικής εκπαίδευσης (Τ.Ε.) 

2) θέσεις δευτεροβάθμιας εκπαίδευσης (Δ.Ε.) 

3) θέσεις υποχρεωτικής εκπαίδευσης (Υ.Ε.) 

ΑΡΘΡΟ 4 

Εισαγωγικός και καταληκτικός βαθμός 

1) Εισαγωγικός και καταληκτικός βαθμός των υπαλλήλων 
του κλάδου Τ.Ε. (τεχνολογικής εκπαίδευσης) είναι αντιστοί- 
χως οι βαθμοί Δ-Α 

2) Εισαγωγικός και καταληκτικός βαθμός των υπαλλήλων 
του κλάδου Δ.Ε. είναι αντιστοίχως οι βαθμοί Δ-Α 

3) Εισαγωγικός και καταληκτικός βαθμός των υπαλλήλων 
του κλάδου Υ.Ε. (υποχρεωτικής εκπαίδευσης) είναι αντίστοι¬ 
χα, οι βαθμοί Ε-Β. 


ΑΡΘΡΟ 5 

Αριθμός θέσεων κατά κλάδους. 

Η οργανική σύνθεση και διαβάθμιση των θέσεων του προ¬ 
σωπικού του Παιδικού Σταθμού κατά κατηγορία και κλάδο 
και σύμφωνα με τα Π.Δ. 37α/97 και 22/90 διακρίνεται ως κα¬ 
τωτέρω. 

Εκπαιδευτικό Προσωπικό 

Α’ Κατηγορία Τ.Ε. (Τεχνολογικής Εκπαίδευσης) 

- Τρεις (3) θέσεις του κλάδου ΤΕ9 Βρεφονηπιοκομίας με 
βαθμό Δ-Α Β' Κατηγορία Δ.Ε. (Δευτεροβάθμιας Εκπαίδευ¬ 
σης) 

- Μία (1) θέση του κλάδου ΔΕ8 Βοηθών Βρεφοκόμων- Παι¬ 
δοκόμων. 

Διοικητικό λογιστικό-Διαχειριστές 

Κατηγορία Δ.Ε. (Δευτεροβάθμιας Εκπαίδευσης) 

- Μία (1) θέση Διοικητικού - Λογιστικού ή Διαχειριστών κλά¬ 
δου Δ.Ε. με βαθμό Δ-Α 

Βοηθητικό Προσωπικό 
Α' Κατηγορία Υ.Ε. (Υποχρεωτική Εκπαίδευση) 
α) Μία (1) θέση ΥΕ14 (Βοηθού Μαγείρου), με βαθμό Ε-Β 
β) Δύο (2) θέσεις ΥΕ16 (Προσωπικό Καθαριότητας) με βαθ¬ 
μό Ε-Β 

Β'Κατηγορία Δ.Ε. (Δευτεροβάθμιας Εκπαίδευσης) 

α) Μία (1) θέση ΔΕ 32 Μαγείρου 

β) Μία (1) θέση ΔΕ 29 Οδηγού με βαθμό Δ-Α 

Προσωρινές προσωποπαγείς θέσεις μόνιμου προσωπι¬ 
κού 

Τρεις (3) θέσεις Τ.Ε. Νηπιαγωγών (προσωρινές) οι οποίες 
καταργούνται όταν κενωθούν με οποιοδήποτε τρόπο. 

Εποχιακό προσωπικό 

Τέσσερα (4) άτομα διαφόρων ειδικοτήτων που θα προ¬ 
σλαμβάνονται σύμφωνα με τις ισχύουσες διατάξεις. 

ΑΡΘΡΟ 6 

Ο Προϊστάμενος του αυτοτελούς γραφείου καθορίζεται 
σύμφωνα με το άρθρο 36 του Ν. 2190/94. 

ΑΡΘΡΟ 7 

Γιατις προσλήψεις, προαγωγές και την εν γένει υπηρεσια¬ 
κή κατάσταση του προσωπικού του Παιδικού Σταθμού του 
Δήμου έχουν εφαρμογή οι εκάστοτε ισχύουσες διατάξεις για 
το προσωπικό των Ο.Τ.Α. 

ΑΡΘΡΟ 8 

Α’ ΚΑΘΗΚΟΝΤΑ-ΑΡΜΟΔΙΟΤΗΤΕΣ ΠΡΟΪΣΤΑΜΕΝΟΥ ΑΥ¬ 
ΤΟΤΕΛΟΥΣ ΓΡΑΦΕΙΟΥ 

1) Παρίσταται στις Συνεδριάσεις του Διοικητικού Συμβου¬ 
λίου ως Εισηγητής. Εισηγείται τα θέματα της ημερήσιας διά¬ 
ταξης που καταρτίζεται από τον Πρόεδρο του Δ.Σ. και εκφέ¬ 
ρει γνώμη για κάθε ένα από αυτά που καταχωρείται στα πρα¬ 
κτικά. 

2) Φροντίζει για την πιστή εφαρμογή της κείμενης νομοθε¬ 
σίας του κανονισμού λειτουργίας του Παιδικού Σταθμού και 
οδηγιών του Δήμου και για την πιστή εκτέλεση των αποφά¬ 
σεων του Δ.Σ. 

3) Προΐστανται όλων των υπαλλήλων του Παιδικού Σταθ¬ 
μού ασκώντας τις προβλεπόμενες από τις κείμενες διατάξεις 
αρμοδιότητες, παρακολουθεί και συντονίζει το έργο τους 
ανάλογα προς τις ανάγκες που ανακύπτουν κάθε φορά. 

4) Συγκαλεί τουλάχιστον μια φορά το μήνα το προσωπικό 
του Παιδικού Σταθμού για. συζήτηση και ενημέρωση σε γενι¬ 
κότερα θέματα που απασχολούν τον Παιδικό Σταθμό και για 
προγραμματισμό νέων δραστηριοτήτων. 

5) Συντάσσει την εμπιστευτική αλληλογραφία του ιδρύμα¬ 
τος σε συνεργασία με τον Πρόεδρο του Δ. Σ., καθώς επίσης 
και την υπόλοιπη αλληλογραφία τούτου εφόσον για την τε- 

λευταία περίπτωση δεν υπηρετεί υπάλληλος των κλάδων Δι- 
οικητικού-Λογιστικού-Διαχειριστών ή υπηρετεί αλλά αυτός 
απουσιάζει ή κωλύεται, υπογράφει δε τα έγγραφα εκείνα για 
τα οποία έχει εξουσιοδοτηθεί από το Διοικητικό Συμβούλιο. 

6) Τηρεί τη σφραγίδα του Σταθμού και το αρχείο της εμπι- 
στευτικής αλληλογραφίας τούτου. 

7) Κρατά τα κλειδιά του Σταθμού τρία (3) από τα οποία τα 
δύο (2) παραδίδονται καθημερινά σε έναν υπάλληλο των κλά¬ 
δων Βρεφονηπιοκομίας ή Διοικητικού-Διαχειριστικού καθώς 
επίσης και σε έναν υπάλληλο από το λοιπό προσωπικό που 
εκτελεί πρωινό ωράριο εργασίας αλλά και σε κάθε άλλο 
υπάλληλο ότανπαρίσταται ανάγκη. 

8) Κρατά το ένα από τα δύο κλειδιά της αποθήκης (το άλλο 
κρατείται από τον υπάλληλο του κλάδου Διαχειριστών και σε 
περίπτωση που δεν υπηρετεί τέτοιος υπάλληλος ή υπηρετεί 
αλλά κωλύεται ή απουσιάζει από το νόμιμο αναπληρωτή του 
προϊσταμένου. 

9) Απασχολείται με τα παιδιά το ήμισυ του κανονικού ωρα¬ 
ρίου εργασίας του όταν στο σταθμό υπηρετεί υπάλληλος του 
κλάδου Διαχειριστών και σε περίπτωση που δεν υπηρετεί ή 
απουσιάζει μία και μισή ώρα από το κανονικό ωράριο.” 

10) Φροντίζει για την υγιεινή κατάσταση των παιδιών σύμ¬ 
φωνα με τις οδηγίες του γιατρού. 

11) Συνεργάζεται με τον υπάλληλο των κλάδων Διοικητι- 
κού-Λογιστικού ή Διαχειριστών και το Δ.Σ. για την κατάρτιση 
του ετήσιου Προϋπολογισμού Εσόδων και Εξόδωντου Σταθ¬ 
μού και του Απολογισμού και του Ισολογισμού τούτου. 

12) Επιμελείται για τον εφοδιασμό του σταθμού που πραγ¬ 
ματοποιείται από τον υπάλληλο των κλάδων Διοικητικού-Λο- 
γισπκού ή Διαχειριστών όσον αφορά τα τρόφιμα και λοιπά εί¬ 
δη και υλικά καθώς και για την καλή φύλαξη, συντήρηση και 
διάθεση αυτών. 

13) Ενημερώνει τον Πρόεδρο του Δ.Σ. του.Π.Σ. Δήμου Με- 
γαλόπολης για τα εισερχόμενα κάθε φορά έγγραφα στον 
Παιδικό Σταθμό και το προσωπικό που μπορεί να αναπληρώ¬ 
νει τον προϊστάμενο σε περίπτωση απουσίας του ή κωλύμα¬ 
τος του. 

14) Συγκαλεί ύστερα από απόφαση του Δ.Σ. συγκέντρωση 
γονέων και κηδεμόνων τουλάχιστον δύο . φορές το χρόνο 
στη οποία παρευρίσκεται ο ίδιος, ένα από τα μέλη του Δ.Σ., οι 
υπάλληλοι του αυτοτελούς γραφείου και αν το επιθυμούν ο 
γιατρός του Σταθμού και το λοιπό προσωπικό αυτού. Σκοπός 
της συγκέντρωσης είναι η ανταλλαγή απόψεων μεταξύ των 
γονέων καί κηδεμόνων και της Διοίκησης για λειτουργικά θέ¬ 
ματα του Σταθμού, η ενημέρωσή τους σε ότι αφορά την ψυ¬ 
χοσωματική υγεία των παιδιών τους και η υποβοήθηση τους 
στο έργο του προσωπικού για την προαγωγή της αυτοεξυ¬ 
πηρέτησης των παιδιών τους. 

15) Τηρεί από τα βιβλία Διοίκησης του Παιδικού Σταθμού τα 
εξής: 

α) Βιβλίο παρουσίας προσωπικού 

β) Βιβλίο εμπιστευτικού πρωτοκόλλου 

γ) Βιβλίο παρατηρήσεων μελών του Διοικητικού Συμβουλί¬ 
ου 

16) Συνυπογράφει με το διαχειριστή τα δελτία εισαγωγής 

17) Υπογράφει τις μισθοδοτικές καταστάσεις των αποδο¬ 
χών του προσωπικού οι οποίες συντάσσονται από το διαχει¬ 
ριστή 

18) Παρακολουθεί και ελέγχει σε τακτά χρονικά διαστήμα¬ 
τα τα βιβλία διαχείρισης και διοίκησης και λοιπά παραστατι¬ 
κά στοιχεία που τηρεί ο υπάλληλος του κλάδου Διοικητικού- 
Λογιστικού Διαχειριστών 

19) Ασκεί τα καθήκοντα του υπαλλήλου των κλάδων Διοι- 
κητικού-Λογιστικού ή Διαχειριστών σε περίπτωση που δεν 
υπηρετεί στον Παιδικό Σταθμό τέτοιος υπάλληλος ή υπηρε¬ 
τεί αλλά απουσιάζει η κωλύεται ως και εκτελεί κάθε άλλη ερ¬ 
γασία σε περίπτωση έκτακτης ανάγκης. 

20) Όταν δεν υπηρετεί προϊστάμενος ή απουσιάζει ή κω¬ 
λύεται όλα τα παραπάνω καθήκοντα ασκεί ο νόμιμος ανα¬ 
πληρωτής του. 


21) Είναι υπεύθυνος για την τήρηση του εκπαιδευτικού 
προγράμματος. 

22) Προΐστανταιτωνυπαλλήλωντουτμήματοςτουήτοιτου 
εκπαιδευτικού προσωπικού και του βοηθητικού προσωπικού 

23) Εισηγείται στο Πρόεδρο για την προμήθεια του ανα¬ 
γκαίου εκπαιδευτικού υλικού. 

24) Παρίσταται στη συγκέντρωση γονέων και κηδεμόνων 

25) Τηρεί από τα βιβλία της διοίκησης του Σταθμού το βι¬ 
βλίο διδαχθείσης ύλης: Στο βιβλίο αυτό καταχωρούν και υπο¬ 
γράφουν καθημερινώς ο ίδιος και οι υπάλληλοι του κλάδου 
Βρεφονηπιοκομίας ή Νηπιαγωγώντη διδαχθείσα ύλη. 

26) Ασκεί όλα τα καθήκοντα των υπαλλήλων του κλάδου 
Βρεφονηπιοκομίας ή νηπιαγωγών. 

ΑΡΘΡΟ 9 

ΚΑΘΗΚΟΝΤΑ ΛΟΙΠΟΥ ΠΡΟΣΩΠΙΚΟΥ 

Α' ΚΑΘΗΚΟΝΤΑ ΥΠΑΛΛΗΛΩΝ ΤΩΝ ΚΛΑΔΩΝ ΒΡΕΦΟΝΗ¬ 
ΠΙΟΚΟΜΟΣ Ή ΝΗΠΙΑΓΩΓΩΝ 

1. Φροντίζουν για τη σωστή ψυχοσωματική υγεία και ψυχο¬ 
κινητική εξέλιξη των παιδιών με πραγματοποίηση ατομικών 
προγραμμάτων ανάλογα με την ηλικία του. 

2. Εισηγούνται στον προϊστάμενο του αυτοτελούς γραφεί¬ 
ου για τον έγκαιρο εφοδιασμό των αιθουσών με τα απαιτού- 
μενα είδη και ευθύνονται για την είσοδο κάθε ατόμου σε αυ¬ 
τές. 

3. Επιβλέπουν για την τακτοποίηση των αιθουσών τους, για 
την κατάλληλη καθαριότητα αυτών και υποδεικνύουν στο 
προσωπικό καθαριότητας καιγιατην καθαριότητα και γιατον 
καλό αερισμό των αιθουσών. 

4. Καταχωρούν και υπογράφουν καθημερινώς τη διδαχθεί- 
σα ύλη στο σχετικό βιβλίο που τηρείται από τον προϊστάμενο 
του αυτοτελούς γραφείου. 

5. Είναι υπεύθυνοι και υπόλογοι για τα εποπτικά μέσα διδα¬ 
σκαλίας και το εκπαιδευτικό υλικό γενικά για κάθε υλικό που 
τους έχει διατεθεί και χρησιμοποιούν για εκπαίδευση και ψυ¬ 
χαγωγία νηπίων. 

6. Παρακολουθούν τη διανομή φαγητού στα παιδιά που 
πραγματοποιείται από το βοηθητικό προσωπικό μαγειρείου 
και το προσωπικό καθαριότητας-βοηθητικών εργασιών. Επί¬ 
σης φροντίζουν τα παιδιά κατά την ώρα του φαγητού τους. 

7. Επιλαμβάνονται για τη μεσημεριανή ανάπαυση των παι¬ 
διών. 

8. Βοηθούν τον προϊστάμενο του αυτοτελούς γραφείου 
όταν απουσιάζει ο Δ/ντής ή ο Διαχειριστής στη διοικητική και 
διαχειριστική εργασία ως και εκτελούς κάθε άλλη εργασία σε 
περίπτωση έκτακτης ανάγκης με υπόδειξη του προϊσταμέ¬ 
νου του αυτοτελούς γραφείου. 

Β' ΚΛΑΔΟΥ ΒΟΗΘΩΝ ΒΡΕΦΟΚΟΜΩΝ - ΠΑΙΔΟΚΟΜΩΝ 

1. Φροντίζουν τα νήπια κατά την προσέλευση και την ανα¬ 
χώρησή τους από τον παιδικό σταθμό. 

2. Βοηθούν τα νήπια στις αίθουσες κατά το εκπαιδευτικό 
πρόγραμμα, την ώρα του φαγητού, την ώρα της ανάπαυσης 
και κατά την ώρα του διαλείμματος με τις υποδείξεις των νη¬ 
πιαγωγών. 

3. Εξυπηρετούν τα νήπια στην τουαλέτα ώστε να φορούν 
και να βγάζουν τα ρουχαλάκια τους. 

4. Επίσης βοηθούν τα νήπια όταν προετοιμάζονται για φα¬ 
γητό (πλύσιμο χεριών, προσώπων κ.λ.π.) 

Γ' ΑΡΜΟΔΙΟΤΗΤΕΣ ΥΠΑΛΛΗΛΟΥ ΤΟΥ ΚΛΑΔΟΥ ΔΙΟΙΚΗ¬ 
ΤΙΚΟΥ - ΛΟΓΙΣΤΙΚΟΥ Ή ΔΙΑΧΕΙΡΙΣΤΩΝ 

α) Εκτελεί χρέη ΓραμματέαστοΔ.Σ.του Παιδικού Σταθμού 
και καταχωρεί τις αποφάσεις που λαμβάνονται από αυτό στο 
βιβλίο πρακτικών των συνεδριάσεων του Δ.Σ. 

β) Είναι υπεύθυνος για την προμήθεια και τον έγκαιρο εφο¬ 
διασμό του Σταθμού μετά αναγκαία τρόφιμα και λοιπά υλικά, 
για τη καλή φύλαξη, συντήρηση και διάθεση του υλικού κα¬ 
θώς και για τη λοιπή εν γένει περιουσία του Παιδικού Σταθ- 

μού, σύμφωνα με τις εκάστοτε αποφάσεις του Διοικητικού 
Συμβουλίου 

γ) Εκδίδει και συνυπογράφει με τον προϊστάμενο δελτία ει¬ 
σαγωγής υλικού 

δ) Εκδίδει και συνυπογράφει με το μάγειρα τα δελτία εξα¬ 
γωγής υλικού. 

ε) Συντάσσει της πάσης φύσεως μισθοδοτικές καταστά¬ 
σεις του προσωπικού του Παιδικού Σταθμού τις οποίες υπο¬ 
γράφει ο Προϊστάμενος. 

στ) Συνεργάζεται με τον Προϊστάμενο για τον καθορισμό 
της ποσότητας των αναγκαίων τροφίμων και λοιπών υλικών. 

ζ) Τηρεί όλα τα διοικητικά και διαχειριστικά βιβλία εκτός 
εκείνων που τηρεί ο Προϊστάμενος 

η) Εκδίδει και συνυπογράφει με τον Πρόεδρο και τον Ελε¬ 
γκτή του Δ.Σ. τις απαραίτητες επιταγές και αναλαμβάνει από 
τον τηρούμενο στο Πιστωτικό Ίδρυμα λογαριασμό του Παι¬ 
δικού Σταθμού τα σχετικά χρηματικά ποσά μη δικαιούμενος 
να κρατεί στα χέρια του μετρητά περισσότερα από όσα προ- 
βλέπονται (40.000) δρχ. 

θ) Καταχωρεί κάθε μέρα στα διαχειριστικά βιβλία τις ει¬ 
σαγωγές και εξαγωγές τροφίμων και λοιπών υλικών καθώς 
επίσης και τις εισπράξεις και πληρωμές που πραγματοποι¬ 
ούνται κάθε φορά ευθυνόμενος και για την καλή τήρηση και 
έγκαιρη καταχώρηση στα βιβλία αυτά των αιτουμένων εγ¬ 
γράφων. 

ι) Ενημερώνει κάθε μέρα τονπροϊστάμενο για τα παρόντα 
νήπια στο ίδρυμα. 

κ) Εκτελεί όλες τις εξωτερικές εργασίες του ιδρύματος (με¬ 
ταφορά αλληλογραφίας, προμήθειες και μεταφορές υλικών, 
πληρωμές προμηθειών με εντολή του προϊσταμένου του αυ¬ 
τοτελούς γραφείου) και οτιδήποτε προκύπτει κάθε μέρα στο 
ίδρυμα. 

Δ’ ΚΑΘΗΚΟΝΤΑ ΤΩΝ ΥΠΑΛΛΗΛΩΝ ΤΟΥ ΚΛΑΔΟΥ ΒΟΗ¬ 
ΘΗΤΙΚΟΥ ΠΡΟΣΩΠΙΚΟΥ ΜΑΓΕΙΡΟΥ 

Ο υπάλληλος που ασκείτο καθήκοντα του μαγείρου: 

1) παραλαμβάνει από το Διαχειριστή την αναγκαία ποσό¬ 
τητα τροφίμων και υπογράφει τα σχετικά δελτία εξαγωγής. 

2) Είναι υπεύθυνος για την επιμελημένη και έγκαιρη παρα¬ 
σκευή του φαγητού σύμφωνα με το ισχύον διαιτολόγιο και 
ποσοτολόγιο. 

3) Φροντίζει για το σερβίρισμα του προγεύματος και του 
μεσημβρινού φαγητού. 

4) Είναι αποκλειστικά υπόλογος για τα μαγειρικά σκεύη και 
λοιπά είδη εστιάσεως που παραλαμβάνει από τον Προϊστά¬ 
μενο ή τον Διαχειριστή και οφείλει να φροντίζει για την καλή 
συντήρηση και καθαριότητα αυτών καθώς και του χώρου του 
μαγειρείου ευθυνόμενος για κάθε απώλεια αυτών ή αδικαιο¬ 
λόγητη καταστροφή τους. 

5) Φροντίζει για την έγκαιρη τακτοποίηση των προμηθευό- 
μενων τροφίμων και ειδών καθαριότητας στον κατάλληλο 
χώρο αποθήκευσης αυτών και μεριμνά για τη διατήρηση της 
τάξης και της καθαριότητας του χώρου αυτού. 

6) Σε όλες τις παραπάνω εργασίες, βοηθείται από τον 
υπάλληλο του ίδιου κλάδου που έχει ορισθεί ως βοηθός και 
σε περίπτωση έλλειψης αυτού από το προσωπικό καθαριό- 
τητας-βοηθητικών εργασιών με υπόδειξη του Προϊσταμένου. 

7) Εκτελεί κάθε άλλη εργασία ο ίδιος καθώς και ο βοηθός 
του σε περίπτωση έκτακτης ανάληψης με υπόδειξη του προϊ¬ 
σταμένου του αυτοτελούς γραφείου. 

8) Σε περίπτωση που δεν υπηρετεί διαχειριστής και απου¬ 
σιάζει ο Προϊστάμενος ο αναπληρωτής αυτού, κρατά το δεύ¬ 
τερο κλειδί της αποθήκης. 


ΕΎΠΑΛΛΗΛΟΙ ΚΛΑΔΟΥ ΠΡΟΣΩΠΙΚΟΥ ΚΑΘΑΡΙΟΤΗΤΑΣ 
ΒΟΗΘΗΤΙΚΩΝ ΕΡΓΑΣΙΩΝ 

1) Εκτελούν τις εργασίες καθαριότητας όλων των εσωτερι¬ 
κών και εξωτερικών χώρωντου Παιδικού Σταθμού εκτός εκεί¬ 
νων του μαγειρείου και της αποθήκης τροφίμων. 

2) Είναι αποκλειστικά υπόλογοι για το γενικό ιματισμό του 
Σταθμού που παραλαμβάνουν από τον υπάλληλο του κλάδου 
Διοικητικού-Λογιστικού ή διαχειριστών εκτός εκείνου όπου 
χρησιμοποιείται από κάθε υπάλληλο των κλάδων βρεφονη- 
πιοκομίας ή νηπιαγωγών και οφείλουν να μεριμνούν για την 
καλή συντήρηση καθαριότητας και φύλαξη αυτού στον κα¬ 
τάλληλο χώρο αποθήκευσης του ευθυνόμενου για κάθε απώ¬ 
λεια ή αδικαιολόγητη καταστροφή του. 

3) Βοηθούν τον μάγειρα σε περίπτωση που δεν υπάρχει 
βοηθός μάγειρα στην προετοιμασία του φαγητού των παι¬ 
διών. 

4) Φροντίζουν για τη διανομή του φαγητού, παρευρίσκο- 
νται στο χώρο της τραπεζαρίας και βοηθούν τα νήπια να φά¬ 
νε καθ’όλη τη διάρκεια του φαγητού τους. 

5) Φροντίζουν μετά το τέλος του φαγητού των νηπίων για 
την καθαριότητα αυτών (πλύσιμο χεριών-προσώπου). 

6) Στη συνέχεια καθαρίζουν την τραπεζαρία και μεταφέ¬ 
ρουν τα σκεύη φαγητού στην κουζίνα. 

7) Βοηθούν τα νήπια για την προετοιμασία της μεσημβρι¬ 
νής ανάπαυσης καθώς και την ετοιμασία αυτών για την ανα¬ 
χώρησή τους από το Σταθμό μαζί με τους βοηθούς βρεφο¬ 
νηπιοκόμων ή των νηπιαγωγών. 

8) Σε περίπτωση κωλύματος ή ασθένειας των υπαλλήλων 
που έχουν ορισθεί να ασκούν τα καθήκοντα του μαγειρείου 
και μη υπάρχοντος υπαλλήλου στο ίδιο κλάδο βοηθ. Προσω¬ 
πικού μαγειρείου εκτελούν εκ περιτροπής. 

9) Επίσης βοηθούν τα παιδιά όταν λερώνονται στην τουα¬ 
λέτα ή κάνουν εμετό, τα πλένουν και τα αλλάζουν. 

10) Εκτελούν κάθε άλλη εργασία σε περίπτωση έκτακτης 
ανάγκης με υπόδειξη του Προϊσταμένου. 

ΑΡΘΡΟ 10 

ΕΠΙΛΟΓΗ ΚΑΙ ΑΝΑΠΛΗΡΩΣΗ ΠΡΟΪΣΤΑΜΕΝΟΥ ΟΡΓΑΝΙ¬ 
ΚΩΝ ΜΟΝΑΔΩΝ - ΛΟΙΠΕΣ ΔΙΑΤΑΞΕΙΣ 

Για την επιλογή των προϊσταμένων του τμήματος και του 
αυτοτελούς γραφείου που το απαρτίζουν εφαρμόζονται οι 
διατάξεις του άρθρου 36 του Ν. 2190/94 «Σύσταση ανεξάρ¬ 
τητης αρχής για την επιλογή προσωπικού και ρύθμιση θεμά¬ 
των Διοίκησης» (ΦΕΚ 28Α/3-3-94). Η τοποθέτηση αυτών 
πραγματοποιείται τελικά στην αντίστοιχη οργανική μονάδα 
για τρία χρόνια με απόφαση του Προέδρου του Δ.Σ. Οιτοπο- 
θετούμενοι προϊστάμενοι εξακολουθούν να ασκούν τα καθή- 
κοντά τους μέχρι τυχόν επανεκλογή τους ή την τοποθέτηση 
νέου Προϊσταμένου. 

ΑΡΟΡΟΙΙ 

Ο Οργανισμός Εσωτερικής Υπηρεσίας του Παιδικού 
Σταθμού του Δήμου Μεγαλόπολης ισχύει από τη δημοσί¬ 
ευση του στην Εφημερίδα της Κυβερνήσεως. 

Από τις διατάξεις της παρούσας απόφασης προκαλείται 
δαπάνη σε βάρος του πρ/σμού του Σταθμού για το τρέχον 
έτος και για τα επόμενα έτη ύψους 25.000.000 δρχ. 

Η απόφαση αυτή να δημοσιευτεί στην εφημερίδα της Κυ¬ 
βέρνησης. 

Τρίπολη, 21 Αυγούστου 2000 

Ο Γ ενικός Γ ραμματέας Περιφέρειας 
ΑΝΤΩΝΗΣ ΜΑΤΣΙΓΚΟΣ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 




